Праца ў медыцыне вымагае дадатковых актыўнасцяў, калі ты хочаш карміць сям’ю. І вельмі шмат маіх калег вымушаны зарабляць яшчэ чымсьці. Я, напрыклад, паралельна з працай у шпіталі пісаў для дзіцячага часопіса, інтэрнэт-партала, працаваў на тэлебачанні, дзе мы здымалі мілую праграму пра здароўе дзетак з мядзведзікам Топам. Таксама працаваў у кампаніі, якая аказвае амбулаторныя педыятрычныя кансультацыі, нядаўна завяршыў працу ў РНПЦ медыцынскіх тэхналогій, дзе пісаў заданні для праграмістаў па распрацоўцы сістэмы падтрымкі клінічных рашэнняў.